《南山》
宋代·陈谠

天造其山，在贵之阳。二十四峰，拔地峭刚。其山维何，如彼玉苍。

宅位于离，火德之祥。南山何有，有方其岩。若堂甚夷，若门者三。

穹者圆盖，植者羽参。石像天成，匪凿匪劖。陟彼山巅，有洞益奇。

南北户通，千里頫窥。伊晋之洪，采荣于斯。丹飞井霤，木润草滋。

昔我太宗，云章下贲。于皇仁庙，奎文狎至。岩处有辉，神护孔閟。

丕昭圣朝，声化远暨。南山不骞，天子万年。南山不朽，天子万寿。

无量惟寿，与天齐久。小臣作诗，永飏于后。

作者简介：陈谠(1134～1216年)，字正仲，陈丰（在朝为官）之子，文贤里留浦（今度尾镇帽山村)人。南宋隆兴元年(1163年）进士。初任瓯宁主簿、泉州教授等职，后升任右司郎中、殿中侍御史。开禧二年（1206年）宰相朝侘胄兵伐金。陈谠致函劝阻，认为敌势虽弱，未可轻视，收复中应先守御后攻取，方为万全之策，韩置之不理，一意孤行，结果北伐失败。嘉定初年（1208年）他再三告老，致仕后封清源郡候，终年82岁，赠通议大夫。